钦定古今图书集成/理学汇编/字学典/第078卷 > 王氏法书苑 > 《辩法师碑》前人
## 钦定古今图书集成/理学汇编/字学典/第078卷 > 王氏法书苑 > 《辩法师碑》前人

《辩法师碑》，薛纯陀书。昔欧阳文忠公尝许其字不减
率更，然所书不传于后。永叔所得纯陀书惟此，不知
又有甚焉者也。贞观十二年，奉敕书铭砥柱，其字磊
落，如山石自开，隐嶙而出，可以见方丈之埶矣，固无
牵强以成也。当时如虞伯施、褚登善号能书者，皆避
而让之。其后柳诚悬爱其书，恐失其次第，则又别书
于石。后世得纯陀所书《砥柱铭》者，皆碎杂丛叠，必按
此而序之。《砥柱铭》薛纯，而此碑为薛纯陀尝为秘书
省正字，本名纯陀，后以纯自别，于时捡于《类书》见之。